স্পাইডার-ম্যান: ইন্টু দ্য স্পাইডার-ভার্স
স্পাইডার-ম্যান: ইন্টু দ্য স্পাইডার-ভার্স হলো একটি ২০১৮ সালের মার্কিন কম্পিউটার-এনিমেশন নির্মিত সুপারহিরো চলচ্চিত্র, যা মার্ভেল কমিকস চরিত্র মাইল্স মোরালেস / স্পাইডার-ম্যান-এর উপর ভিত্তি করে নির্মিত। মার্ভেলের সাথে সম্মিলিত, কলাম্বিয়া পিকচার্স এবং সনি পিকচার্স এনিমেশন দ্বারা প্রযোজিত এবং সনি পিকচার্স রিলিজিং দ্বারা পরিবেশিত, চলচ্চিত্রটি স্পাইডার-ম্যান চরিত্রসমূহে প্রথম এনিমেটেড পূর্ণদৈর্ঘ্য চলচ্চিত্র এবং "স্পাইডার-ভার্স" নামক একটি বিভক্তিত বহু-মহাবিশ্বের স্থির করা, যাতে বিকল্পিত বিশ্বসমূহ রয়েছে। চিত্রনাট্যকার ফিল লর্ড, এবং রডনি রথম্যান এবং কাহিনীকার ফিল লর্ডের পাশাপাশি চলচ্চিত্রটি বব পার্সিকেটি, পিটার র‌্যামজি এবং রডনি রথম্যান দ্বারা পরিচালিত, এবং মূল চরিত্রগুলির কন্ঠস্বরে রয়েছেন শামীক মুর, জেক জনসন, হেইলি স্টেইনফেল্ড, মাহেরশালা আলি, ব্রায়ান টেরি হেনরি, লিলি টমলিন, লুনা লরেন ভেলেজ, জন মুলানি, কিমিকো গ্লেন, নিকোলাস কেজ এবং লিয়েভ শ্রাইবার। স্পাইডার-ম্যান: ইন্টু দ্য স্পাইডার-ভার্স-এ, মাইল্স মোরালেস স্পাইডার-লোকদের মধ্যে একজন হয়ে উঠেন এবং কিংপিন থেকে নিউ ইয়র্ক শহরকে বাঁচানোর জন্য তারা দলবদ্ধ হন। ২০১৪ সালে লর্ড ও রডনি রথম্যান দ্বারা একটি এনিমেটেড স্পাইডার-ম্যান চলচ্চিত্রের নির্মাণের পরিকল্পনার তথ্য-ফাঁস হয়ে যায় এবং এপ্রিল ২০১৫-তে ঘোষণা করা হয়। পার্সিকেটি, র‌্যামজি এবং রথম্যান পরবর্তী দুইটি বছরে যোগদান করেন, সঙ্গে এপ্রিল ২০১৭-তে মুর এবং শ্রাইবার শ্রেষ্ঠাংশের তালিকায় যোগদান করেন। লর্ড এবং মিলার চেয়েছিলেন চলচ্চিত্রে একটি আলাদা ধরন রাখতে, যাতে সনি পিকচার্স ইমেজওয়ার্কসের কম্পিউটার এনিমেশনের পাইপলাইনের সাথে মাইল্স মোরালেসের সহ-স্রষ্টা স্যারা পিসেলির কাজ দ্বারা অনুপ্রাণিত ঐতিহ্যবাহী হাতে আঁকা কমিক বই কৌশলকে সংমিশ্রণ করা হবে। চলচ্চিত্রটির এনিমেশনের জন্য ১৪০জনের থেকেও বেশি এনিমেটরের প্রয়োজন হয়, যা সনি পিকচার্স এনিমেশন দ্বারা ব্যবহিত সবচেয়ে বড় দল। চলচ্চিত্রটি স্পাইডার-ম্যানের স্রষ্টা স্ট্যান লি এবং স্টিভ ডিটকো-এর স্মৃতিকে উৎসর্গ করেন, যারা যথাযথভাবে ১২ই নভেম্বর এবং ২৯ই জুনে মৃত্যুবরণ করেন।